CELEX: 22010D0023
Language: el
Date: 2010-03-12 00:00:00
Title: Απόφαση της Μεικτής Επιτροπής του ΕΟΧ αριθ. 23/2010, της 12ης Μαρτίου 2010 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

10.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 143/16
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 23/2010
   της 12ης Μαρτίου 2010
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 18/2010 της 1ης Μαρτίου 2010 (1).
            
         
               (2)
            
            
               Η απόφαση της Μεικτής Επιτροπής του ΕΟΧ αριθ. 137/2007 της 26ης Οκτωβρίου 2007 (2) ενσωμάτωσε στη συμφωνία τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (3) και διέγραψε από τη συμφωνία τις οδηγίες 96/3/Ευρατόμ, ΕΚΑΧ, ΕΚ (4), 98/28/ΕΚ (5) και 2004/4/ΕΚ (6), όπως διορθώθηκε με την ΕΕ L 81 της 19.3.2004, σ. 92.
            
         
               (3)
            
            
               Το άρθρο 17 παράγραφος 3 του κανονισμού (ΕΚ) αριθ. 852/2004 προβλέπει ότι οι οδηγίες 96/3/Ευρατόμ, ΕΚΑΧ, ΕΚ, 98/28/ΕΚ και 2004/4/ΕΚ εξακολουθούν να ισχύουν μέχρις ότου αντικατασταθούν από αποφάσεις που εκδίδονται σύμφωνα με τον εν λόγω κανονισμό ή με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (7). Οι σχετικές αποφάσεις δεν έχουν εκδοθεί ακόμη.
            
         
               (4)
            
            
               Οι οδηγίες 96/3/Ευρατόμ, ΕΚΑΧ, ΕΚ, 98/28/ΕΚ και 2004/4/ΕΚ πρέπει, επομένως, να ενσωματωθούν εκ νέου στη συμφωνία.
            
         
               (5)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο XII του παραρτήματος II της συμφωνίας τροποποιείται ως εξής:
   
               1)
            
            
               Το ακόλουθο κείμενο παρεμβάλλεται στο σημείο 54ι (έχει διαγραφεί):
               «31996 L 0003: Οδηγία 96/3/Ευρατόμ, ΕΚΑΧ, ΕΚ της Επιτροπής, της 26ης Ιανουαρίου 1996, για την παρέκκλιση από ορισμένες διατάξεις της οδηγίας 93/43/ΕΟΚ του Συμβουλίου για την υγιεινή των τροφίμων, όσον αφορά τη θαλάσσια μεταφορά χύδην υγρών ελαίων και λιπών (ΕΕ L 21 της 27.1.1996, σ. 42), όπως τροποποιήθηκε με:
               
                           —
                        
                        
                           
                              32004 L 0004: Οδηγία 2004/4/ΕΚ της Επιτροπής της 15ης Ιανουαρίου 2004 (ΕΕ L 15 της 22.1.2004, σ. 25), όπως διορθώθηκε με την ΕΕ L 81 της 19.3.2004, σ. 92.»
                        
                     
         
               2)
            
            
               Μετά το σημείο 54ρθ (απόφαση 2008/654/ΕΚ της Επιτροπής), προστίθεται το ακόλουθο σημείο:
               
                           «54ρι.
                        
                        
                           
                              31998 L 0028: Οδηγία 98/28/ΕΚ της Επιτροπής, της 29ης Απριλίου 1998, για τη χορήγηση παρέκκλισης από ορισμένες διατάξεις της οδηγίας 93/43/ΕΟΚ για την υγιεινή των τροφίμων, όσον αφορά τη θαλάσσια μεταφορά χύδην ακατέργαστης ζάχαρης (ΕΕ L 140 της 12.5.1998, σ. 10).»
                        
                     
         Άρθρο 2
   Τα κείμενα των οδηγιών 96/3/Ευρατόμ, ΕΚΑΧ, ΕΚ, 98/28/ΕΚ και 2004/4/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την ημερομηνία κατά την οποία αρχίζει να ισχύει η απόφαση της Μεικτής Επιτροπής του ΕΟΧ αριθ. 137/2007, της 26ης Οκτωβρίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (8). Η παρούσα απόφαση εφαρμόζεται προσωρινά από την ημερομηνία έγκρισής της έως ότου τεθεί σε ισχύ.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 12 Μαρτίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  Βλέπε σελίδα 4 της παρούσας Επίσημης Εφημερίδας.
   
      (2)  ΕΕ L 100 της 10.4.2008, σ. 53.
   
      (3)  ΕΕ L 139 της 30.4.2004, σ. 1.
   
      (4)  ΕΕ L 21 της 27.1.1996, σ. 42.
   
      (5)  ΕΕ L 140 της 12.5.1998, σ. 10.
   
      (6)  ΕΕ L 15 της 22.1.2004, σ. 25.
   
      (7)  ΕΕ L 31 της 1.2.2002, σ. 1.
   
      (8)  Δεν έχουν αναφερθεί συνταγματικές απαιτήσεις.